**



***Crna Gora***

***GLAVNI GRAD - PODGORICA***

***SEKRETARIJAT ZA RAD, MLADE I SOCIJALNO STARANJE***

*Ulica Vuka Karadžića br. 16, 81 000 Podgorica; tel/fax: 020/ 447-160, 447-161 i 625-724;*

*E-mail:sekretarijat.rms@podgorica.me*

***Izvještaj o realizovanim aktivnostima u sprovođenju***

***Lokalnog programa prevencije neprihvatljivog ponašanja***

***djece i mladih u Glavnom gradu – Podgorici***

***za period 2014-2018. godine, za 2016. godinu***

*Podgorica, jul 2017. godine*

***U V O D***

*Skupština Glavnog grada usvojila je 15.11.2013.godine Lokalni program prevencije neprihvatljivog ponašanja djece i mladih u Glavnom gradu - Podgorici 2014-2018. Ovim programom predviđene su aktivnosti koje treba preduzeti u navedenom periodu da bi se unaprijedila zaštita djece i mladih, kroz zajedničko djelovanje svih nadležnih službi, institucija i pojedinaca na nivou Glavnog grada koji se bave vaspitanjem, obrazovanjem i različitim vidovima zaštite mladih.*

*Neprihvatljivo ponašanje mladih naraštaja sve više privlači pažnju javnosti, tako da bi u preventivnom djelovanju trebalo da učestvuju lokalna uprava i samouprava, socijalna zaštita, zdravstvo, vaspitanje i obrazovanje, kultura, sport i rekreacija, policija, mediji, nevladine organizacije, kao i svi ostali resursi i zajednice.*

*Lokalni program prevencije neprihvatljivog ponašanja djece i mladih u Glavnom gradu sastoji se od projektnih aktivnosti grupisanih u više oblasti: zaštita i unapređenje zdravlja, vaspitanje, obrazovanje i nauka, kultura i sport, socijalna i dječja zaštita i bezbjednost.*

*Izvještaj o primjeni Lokalnog programa prevencije neprihvatljivog ponašanja djece i mladih u Glavnom gradu- Podgorici 2014-2018, za 2016. godinu, izradila je Radna grupa u čijem sastavu su predstavnici Sekretarijata za rad, mlade i socijalno staranje Glavnog grada, Ministarstva prosvjete Vlade Crne Gore,JU Centar za socijalni rad Podgorica, JU Dom zdravlja Podgorica,Uprave policije Crne Gore - PJ Podgorica, Zavoda za školstvo Crne Gore, NVO Korak po korak, NVO Centar za prava djeteta i NVO Djeca prije svega.*

*Izvještaj sadrži pregled mjera i aktivnosti predviđenih Lokalnim programom, na osnovu kojih će Skupština Glavnog grada i šira javnost imati uvid u aktivnosti koje su realizovane u navedenim oblastima u 2016. godini.*

***Pregled aktivnosti realizovanih u 2016. Godini***

***I - Zaštita i unapređenje zdravlja***

*Zdravstvena zaštita predstavlja skup mjera i aktivnosti na očuvanju, zaštiti i unapređenju zdravlja, sprečavanju i suzbijanju bolesti i povreda, ranom otkrivanju bolesti, pravovremenom liječenju i rehabilitaciji.*

*Među najznačajnijim aktivnostima u 2016. godini, koje su realizovane u skladu sa ciljevima, nosiocima i indikatorima u okviru oblasti zaštite i unapređenja zdravlja su:*

* *Zdravstveno - korektivni rad sa rizičnom djecom i njihovim porodicama: JZU Dom zdravlja Podgorica u okviru Savjetovališta za mlade, Centra za mentalno zdravlje, Centra za djecu sa posebnim potrebama i Savjetovališta za brak i porodicu pruža savjetodavne usluge mladim osobama koje imaju problema u ponašanju i njihovim porodicama. U okviru Savjetovališta za mlade održavaju se edukativne radionice i predavanja različite tematike: zdravi stilovi života, seksualnost i adolescencija, HIV/AIDS, štetnost duvana, mladi i alkohol, vršnjačko nasilje, bolesti zavisnosti, polno prenosive bolesti, odvikavanje od pušenja.*
* *U skladu sa navedenim, u oblasti prevencije neprihvatljivog ponašanja, Dom zdravlja je nosilac prevencije neprihvatljivog ponašanja u oblasti zdravstva: primarna prevencija, dijagnostika, kao i tretman djece i mladih koji manifestuju ovakvo ponašanje. Centar za djecu sa posebnim potrebama,u sklopu JZU Dom zdravlja Podgorica, realizuje programe za ranu detekciju djece sa visokim rizikom za nastajanje poremećaja i oboljenja, njihovo registrovanje, efikasno praćenje rasta i razvoja te djece i po potrebi preduzimanje određenih terapeutskih mjera.*
* *Podrška zlostavljanoj i zanemarenoj djeci i mladima neprihvatljivog ponašanja: Sprovodi se Protokol o međusektorskoj saradnji u prevenciji napuštanja djece usmjeren na najosjetljivije grupe budućih majki, novorođenčadi i djece do tri godine, kao i na djecu sa zdravstvenim i/ili psihofizičkim i/ili socijalnim rizicima koja žive u vlastitim porodicama ili izvan njih, a nedostupna su podršci nadležnih službi. Protokol ima za cilj umrežavanje institucija sistema radi poboljšanja kvaliteta usluga, smanjenja rizika i preventivnog djelovanja i smanjenja broja djece koja se smještaju u ustanove. U Domu zdravlja se kontinuirano sprovodi kampanja “RODITELJI, DA LI ZNATE GDJE SU VAM DJECA SAD”, koja ima za cilj prevenciju i smanjenje nemilih događaja u Glavnom gradu koji obilježavaju našu svakodnevicu.*
* *Sticanje znanja, vještina i odgovornosti o očuvanju i unapređenju zdravlja i zdravih stilova života: NVO “Centar za mlade – Proactive” projekat „Mentalno zdravlje u zajednici“, u okviru kojeg je realizovano niz tribina na temu promovisanja mentalnog zdravlja među populacijom mladih u Glavnom gradu.*

***II - Vaspitanje, obrazovanje i nauka***

*Cilj obrazovanja i vaspitanja je da obezbijedi mogućnost za svestrani razvoj pojedinca. Predškolske ustanove, osnovne i srednje škole imaju posebnu odgovornost za prevenciju neprihvatljivog ponašanja, s obzirom da su one najčešća mjesta prve manifestacije ovakvih ponašanja, dakle, lokacije na kojima je moguće na vrijeme uočiti prve simptome.*

*Na osnovu informacija koje je Radna grupa za praćenje implementacije Lokalnog programa prikupila među najznačajnijim aktivnostima u 2016. godini koje su realizovane u skladu sa ciljevima, nosiocima i indikatorima u okviru oblasti vaspitanja, obrazovanja i nauke su:*

* *Veća obuhvatnost djece kvalitetnim programima predškolskog vaspitanja i obrazovanja kroz program inkluzivnog vaspitanja i obrazovanja za djecu romske i egipćanske populacije. Aktivnost je podrazumijevala formiranje pripremnih vrtića, kontakt sa porodicama, RE zajednicom, lokalnom samoupravom, opštinskim organizacijama Crvenog krsta, centrima za socijalni rad i školama u koje će se djeca upisati. Zavod za školstvo Crne Gore je sproveo obuku i podržao angažman RE medijatora. Osim toga, djeca su uključena u redovne i poludnevne predškolske programe. Uključena su bila i djeca iz kampova Konik 1 i 2 i sedam podgoričkih osnovnih škola, kao i mobilne službe. Zavod za školstvo Crne Gore, organizuje mobilne službe, radi pomoći u redovnom školovanju djece s posebnim obrazovnim potrebama.*

*Inkluzivno obrazovanje RE djece iz kampova Konik 1 i 2 odvija se u 7 podgoričkih osnovnih škola: “Božidar Vuković Podgoričanin”, “Marko Miljanov”, “21. maj”, “Savo Pejanović”, “Vladimir Nazor”, „Oktoih“ i “Vuk Karadžić”. Redovno se prate djeca u riziku od napuštanja školovanja, predlažu mjere za prevazilaženje problema, porodice obilaze i ostvaruje neposredan kontakt sa njima (učiteljice, stručni saradnici gradskih škola).*

* *Primjena programa prevencije bolesti zavisnosti: U okviru* Se*kretarijata za socijalno staranje do septembra 2016. godine, a nakon toga u okviru* Se*kretarijata za rad, mlade i socijalno staranje Glavnog grada djeluje Kancelarija za prevenciju bolesti zavisnosti, kojoj se 2016. godine obratio znatan broj roditelja za pomoć. Obraćali su se najčešće zbog sumnje da njihovo dijete konzumira neku od psihoaktivnih supstanci, pa je, uz pružanje osnovnih upustava o preduzimanju daljih radnji, podijeljeno 220 testova za kontrolu upotrebe psihoaktivnih supstanci.*
* *Dodatna podrška učenicima u obrazovno-vaspitnom procesu - Primjena programa podrške učenicima koji manifestuju neprihvatljivo ponašanje: NVO “Korak po korak” u OŠ „Vladimir Nazor“ i OŠ „Milorad Musa Burzan“ razvija i pilotira program „Produženi stručni rad“ kao podršku djeci sa problemima u ponašanju.Takođe, u partnerskom odnosu sa NVO „Djeca prije svega“ isti program je realizovan i u OŠ „Oktoih“ i OŠ „Božidar Vuković Podgoričanin“.*
* *Sekretarijat za rad, mlade i socijalno staranje Glavnog grada obezbijedio je besplatne udžbenike za učenike prvog razreda osnovne škole na području Glavnog grada, ljetovanje za djecu slabog materijalnog stanja a novčanu pomoć u iznosu od po 30 eura za trgovinu školskog pribora ostvarilo je 222 djece osnovno- školskog uzrasta (djece iz socijalno ugroženih porodica) .*
* *Dodatna podrška učenicima u obrazovno-vaspitnom procesu - Primjena programa za rizične grupe učenika: U osnovnim i srednjim školama preko izučavanja izbornog predmeta u cilju prevencije neprihvatljivog ponašanja djece i mladih (Zdravi stilovi života, Građansko obrazovanje i vaspitanje, Pojedinac u grupi).*
* *Kao nastavak aktivnosti sa UNODC realizovan je tokom prošle školske godine program „Vještine za adolescenciju“ koji uključuje razvoj vještina u prevenciji zloupotrebe psihoaktivnih supstanci, nenasilja i asertivnosti. Ciljna grupa su učenici od VI do IX razreda osnovne škole, sa kojima se sprovodi najmanje 26 od ponuđenih 40 sesija.*

*Uključeno je 17 osnovnih škola iz Podgorice, Nikšića, Cetinja i Danilovgrada: JU OŠ „Štampar Makarije“, JU OŠ „Vlado Milić“, JU OŠ “Savo Pejanović”, JU OŠ “Radojica Perović”, JU OŠ “Maksim Gorki”, JU OŠ “Vuk Karadžić”, JU OŠ “21. maj”, JU OŠ „Branko Božović“, JU OŠ „Milorad-Musa Burzan“, JU OŠ „Sutjeska“, JU OŠ „Milan Vukotić“, Golubovci, JU OŠ „Braća Labudović“, JU OŠ „Luka Simonović“, JU OŠ „Njegoš“, Spuž, JU OŠ „Vuko Jovović“, JU OŠ „Njegoš“, JU OŠ „Lovćenski partizanski odred“.*

*Sprovedeno je 5 obuka od strane međunarodnih predavača. Učesnici programa njih ukupno 82-je su: psiholog, pedagog škole, profesor predmetnog programa „Biologija“, profesor predmetnog programa „Zdravi stilovi života“, profesor predmetnog programa „Građansko vaspitanje“ i pomoćnik direktora, tj. koordinator nastave u školi. Dva eksperta iz Crne Gore su postali treneri trenera.*

*Odrađene su i dvije monitoring sesije, kroz aktivnosti UNODC. Uloga prve sesije je interaktivna diskusija edukatora o primjeru dobre prakse, sugestije i definisanje daljih koraka za poboljšanje programa rada. Druga sesija je prikupljanje i analiziranje podataka u realizaciji zadatih aktivnosti izvedenih u okviru redovne nastave, ili kroz radionice uz učešće pedagoga i/ili psihologa škola. Program je prošlo 1000 polaznika. Ciljevi sesija su: poboljšana empatija, jačanje samopouzdanja, razvoj umijeća rješavanja problema, prevencija neprihvatljivog ponašanja.*

*Kao završna aktivnost je upriličen panel na temu “Đeca i adolescentni izazovi” na kojem su nastavnici i stručni saradnici škola saznali više o psihološkim karakteristikama adolescentnog perioda, preporučenim programima i mjerama koje vode jačanju kapaciteta učenika da razviju vještine samozaštite od zloupotrebe psihoaktivnih supstanci.*

* *Povodom aktivizma borbe protiv nasilja nad ženama u saradnji UN-a u Crnoj Gori i NVO Prazan proctor, organizovali su interaktivne pozorišne predstave namijenjene učenicima 3 i 4 razreda srednje škole.  U I krugu obuhvaćene su gimnazije iz Podgorice, Berana, Kotora i Srednja likovna škola Cetinje. Učestvovalo je 300 učenika.*
* *Projekat ,,Škola bez nasilja - sigurno školsko okruženje“, koji je započeo 2005/6, nastavljen je, u saradnji Ministarstva prosvjete i Kancelarije UNICEF-a u Crnoj Gori. Projekat je namijenjen učenicima, nastavnom i vannastavnom osoblju, roditeljima, kao i cjelokupnoj zajednici s ciljem da smanji i spriječi nasilje među školskom djecom u Crnoj Gori. U težnji da se aktivnosti na najbolji način približe školama i istovremeno im se pomogne da primijene propisane obaveze, pristupilo se izradi Uputstva “Podjela odgovornosti i postupanje u cilju prevencije i u slučajevima pojave nasilja - uputstvo školama”. Koncipirano je na bazi smjernica za postupanje preporučenih u Priručniku „Škola bez nasilja – sigurno školsko okruženje“, te na osnovu koraka i obaveza iz nadležnosti propisanih Protokolom o postupanju, prevenciji i zaštiti od nasilja u porodici. Ono nudi teorijske osnove za prepoznavanje svih oblika nasilja, zlostavljanja i zanemarivanje djece, preporučuje optimalne korake i aktivnosti programa „Škola bez nasilja“ za primjenu u školama, mjere koje treba preduzeti kad se uoči nasilje i za podršku djeci. Praćen je formularima: Definicije i pokazatelji nasilja, Opis uloga (uprava škole, stručna služba, nastavnik i dr.), koraka, obaveza, postupaka iz nadležnosti, Formular za praćenje pojave nasilja u školi, Obavještenje koje upućuje škola, Plan zaštite i program rada sa djetetom.*
* *Informatika u osnovnom i srednjem obrazovanju uključuje ciljeve koji se tiču tematike prevencije nasilja na društvenim mrežama. Materijal sadrži uvodno-teorijsko-programski dio, teorijski osvrt, definiše pojmove, predstavlja regulativu u Crnoj Gori i nudi ideje za izvođenje (dopunu) časa. Ta aktivnost se ostvaruje na osnovu revizije predmetnih programa (2013). U okviru nastavnog predmeta Informatika dodati su ciljevi koji se odnose na bezbjednost na internetu, društvenim mrežama. Da bi djeca uspostavila vještine sopstvene zaštite tokom korišćenja interneta, pripremljen je dodatni materijal za predmetne programe*

*Na Školskom portalu* [*www.skolskiportal.edu.me*](http://www.skolskiportal.edu.me) *nalazi se stranica o bezbjednosti djece na internetu.Nude se potrebna znanja, informacije, direktna pomoć i uputstva za postupanje u situaciji kada do djeteta dođe poruka nelegalnog sadržaja ili kad se desi sajber incident.*

* *Kancelarija UNICEF-a u Crnoj Gori započela je sprovođenje inicijative "Zaštita đece od seksualne zloupotrebe na internetu". Nadovezujući se na ovo, u saradnji sa kancelarijom UNICEF-a, razvijena je aplikacija za pametne telefone koja se zove**NET prijatelji za djecu uzrasta od 9 do 11 godina. Aplikacija sadrži edukativnu igricu koja vodi djecu kroz realne životne scenarije, uči ih da prepoznaju, spriječe, zaustave i prijave nasilje na internetu. Sadrži i opciju da se on-line nasilje prijavi. U izradi je aplikacija koja će se moći koristiti i na kompjuterima.*
* *Veća obuhvaćenost djece kvalitetnim programima predškolskog vaspitanja i obrazovanja: NVO Djeca prije svega je, kroz implementaciju projekta „Partnerstvo za pomirenje kroz obrazovanje i razvoj u ranom djetinjstvu u Evropi“, koji se realizuje uz finansijsku podršku Evropske komisije, a u partnerstvu sa pet nevladinih organizacija iz regiona (Srbije, Hrvatske, Makedonije, Kosova, Albanije) i nevladine organizacije iz Sjeverne Irske, organizovala obuku 10 vaspitača iz predškolskih javnih ustanova „Ljubica Popović” i „Đina Vrbica” iz Podgorice i „Dušan Kovačević” iz Nikšića o razumijevanju i poštovanju različitosti i kulture mira u radu sa djecom uzrasta od tri do šest godina, njihovim roditeljima i članovima porodice.*
* *Centar za prava djeteta Crne Gore otvorio je 20. decembra 2016. godine Centar za podršku djeci i porodici u Ulici Vlada Ćetkovića br. 54, Blok 9, u prostoru koji je dobio od Glavnog grada (168 m2).Predviđeno je da projekat traje tri godine.*

*Veliku podršku u ostvarivanju projekta pružili su im i Turska agencija za međunarodnu saradnju i koordinaciju TIKA i Save the children international. Servis Centar za podršku djeci i porodici predstavlja sigurno mjesto za djecu, gdje se stručno i pravovremeno pruža podrška djeci starosne dobi od 5-18 godina, bez obzira na pol, etničku, rasnu, socijalnu ili bilo koju drugu pripadnost, kao i djeci Romima koja nijesu obuhvaćena ovim vidovima programske podrške od strane drugih socijalnih partnera.*

*Centar će pružati podršku za život u zajednici i savjetodavno-terapijske i socijalno-edukativne usluge djeci u riziku i njihovim roditeljima/starateljima, po minimalnim standardima dnevnog boravka.*

 *Centar za podršku djeci i porodici otvoren je svakog radnog dana 8 časova, pet dana u sedmici. Korisnici ovog servisa, ukoliko iskažu interesovanje, mogu se uključiti i u druge programske aktivnosti koje realizuje Centar za prava djeteta Crne Gore.*

*Korisnici usluge Dnevnog boravka su djeca koja su ugrožena situacijom u porodici (razvod roditelja, siromaštvo, bolest roditelja ili staratelja). Ovu korisničku grupu čine djeca koja žive na teritoriji Glavnog grada Podgorica i u riziku su da postanu djeca ulice, da napuste školu, da razviju neprihvatljivo ponašanje, da se nađu u skitnji, da zlostavljaju ili budu zlostavljana, da postanu konzumenti psihoaktivnih supstanci itd.*

*Druga, jednako važna, ciljna grupa su roditelji/ staratelji djece korisnika ove usluge.*

*Prema Memorandumu o saradnji, Glavni grad Podgorica, organi uprave, stručne i posebne službe i javne službe čiji je osnivač Glavni grad, u skladu sa svojim nadležnostima, usvojenim lokalnim planovima i programima daće doprinos u uspostavljanju i radu novih usluga, kao odgovor na iskazane potrebe građana.*

*Djeca pripadnici navedenih korisničkih grupa koriste usluge ovog servisa po uputu Centra za socijalni rad. Korisnike mogu uputiti i škole. Djeca mogu doći dobrovoljno, sama ili u pratnji roditelja, staratelja i koriste uslugu dok za njom imaju potrebu i želju.*

*Za djecu koja sama dođu i zatraže pomoć, obavezna je pisana saglasnost roditelja/staratelja.*

*Trenutno, u servisu različite usluge podrške dobija 18-oro djece. U program podrške porodici uključene su 4 porodice, a individualna savjetovanja se rade sa 3 roditelja.*

* *Javna ustanova za smještaj, rehabilitaciju i resocijalizaciju korisnika psihoaktivnih supstanci Podgorica realizovala je projekat „Otvori oči - ti biraš“, o problemima koji mogu dovesti do razvoja bolesti zavisnosti, kao i o mehanizmima zaštite i načinima za razvijanje kapaciteta za odupiranje iskušenjima u vrlo specifičnoj fazi razvoja kao što je adolescencija.*
* *U 2016. godini Javna ustanova je realizovala projekat “Javne tribine – bolesti zavisnosti I faza”, koji je podržala Komisija za raspodjelu dijela prihoda od igara na sreću. Projekat je podrazumijevao organizaciju tribina u 9 opština na teritoriji Crne Gore, što je i realizovano. Učesnici na tribinama imali su mogućnost da dobiju stručne informacije na temu bolesti zavisnosti, gdje su sumirani svi oblici tretmana dostupni zavisnicima/cama (segmenat medicinskog liječenja, segmenat tretmana i rehabilitacije i prevencija bolesti zavisnosti). Učešćem predstavnika domova zdravlja, kancelarija za prevenciju bolesti zavisnosti, opštinskih institucija, nadležnih ministarstava, centara za socijali rad, Uprave policije, NVO, zavisnika/ca i njihovih porodica značajno je unaprijeđena profesionalna povezanost i razmjena informacija o dostupnosti prevencije, tretmana i liječenja ciljnoj grupi zavisnika. Javne tribine su organizovane po sledećem rasporedu: u Podgorici 26.02.2016 godine; na Cetinju 31.03.2016.godine; u Kotoru 26.04.2016.godine; u Nikšiću 26.05.2016.godine; u Tivtu 23.06.2016.godine; u Kolašinu 30.06.2016.godine; u Baru 21.07.2016.godine; u Beranama 28.07.2016.godine i u Bijelom Polju 04.08.2016.godine. Takođe, započeta je realizacija druge faze projekta koji podrazumijeva organizaciju javnih tribina u 10 opština u Crnoj Gori, i realizovana je prva tribina u Gradskoj opštini Tuzi 22.12.2016.godine.*

*Pregledom navedenih aktivnosti, akceptira se značaj međuinstitucionalne saradnje, koju je prepoznala Javna ustanova, i kojoj je to bila dodatna motivacija za realizaciju mnogobrojnih aktivnosti.*

***III Kultura i sport***

*Slobodno vrijeme djece i mladih kroz kulturne i sportske sadržaje, nesporna je činjenica, predstavlja značajan faktor u prevenciji neprihvatljivog ponašanja.  Prema Opštem zakonu o obrazovanju i vaspitanju, vodeću ulogu u razvijanju samostalnih programa i raznih oblika slobodnih aktivnosti (sportske, kulturne, umjetničke i dr.) za djecu i mlade imaju ustanove za vaspitanje, obrazovanje i nauku.*

*Na nivou Glavnog grada predškolske ustanove, osnovne i srednje škole, u saradnji sa Sekretarijatom za kulturu i sport Glavnog grada Podgorice, Javnom ustanovom za brigu o djeci „Dječji savez“, JU „Muzeji i galerije“, JU „Gradsko pozorište“, JU Kulturno informativni centar „Budo Tomović“ i mnogobrojnim sportskim organizacijama i udruženjima realizuju različite oblike i sadržaje organizovanja slobodnog vremena i na najbolji način kompenzuju brojne nepovoljne uticaje značajne za samu genezu neprihvatljivog ponašanja.*

*Među najznačajnijim aktivnostima u 2016. godini, koje su realizovane u skladu sa ciljevima, nosiocima i indikatorima u okviru oblasti kulture i sporta su:*

* *Razvoj kulturnih i sportskih predispozicija kod djece školskog uzrasta - razvoj različitih programa vannastavnih aktivnosti sa školskom djecom kojima se podstiču interesovanja za kulturne i sportske aktivnosti: Sekretarijat za kulturu i sport Glavnog grada Podgorice ostvaruje uspješnu saradnju sa osnovnim i srednjim školama, u okviru koje su realizovane sportske i kulturne manifestacije: Liga osnovnih škola i Prvenstvo srednjih škola, povodom obilježavanja Dana oslobođenja Podgorice. Ove manifestacije su tako planirane da okupe što veći broj osnovaca i srednjoškolaca Podgorice. U okviru Lige osnovnih škola Podgorice učestvovale su 23 osnovne škole sa preko 1.000 učesnika, a u okviru Prvenstva srednjih škola učestvovale su reprezentacije iz 10 srednjih škola Podgorice, sa više od 600 učesnika. Upriličena je i tradicionalna manifestacija Dan najboljih, u cilju podsticanja i vrednovanja uspjeha najboljih učenika osnovnih i srednjih škola. Tom prilikom su nagrađeni najbolji učenici, dobitnici diplome Luča, učenici završnih razreda koji su osvojili neko od prva tri mjesta na Državnom takmičenju osnovnih i srednjih škola, kao i đaci generacije i sl.*
* *Uključivanje učenika i mladih koji nijesu zaposleni u kulturne i sportske aktivnosti - organizovanje sportskih turnira i kulturno-umjetničkih takmičenja sa učesnicima iz rizičnih grupa sa posebnim akcentom na seoska područja: Na seoskim područjima Lješanske nahije, Katunske nahije, Lješkopolja i Zete, u ljetnjem periodu su održane tradicionalne seoske sportske igre. Takmičenja, koja su se održavala u više sportskih disciplina, okupila su veliki broj takmičara, i pobudila veliku pažnju i interesovanje mještana sa tog područja.*
* *Prevencija (zlo)upotrebe sredstava zavisnosti - Programi promovisanja zdravih stilova života i alternativne kulture među mladima: JU za smještaj, rehabilitaciju i resocijalizaciju korisnika psihoaktivnih supstanci - Podgorica organizovala je fudbalsku utakmicu u kojoj su učestvovale istaknute javne ličnosti i prijatelji Javne ustanove, kako bi povodom Međunarodnog dana borbe protiv zloupotrebe droga promovisali zdrave obrasce ponašanja.*
* *U sklopu promovisanja zdravih stilova života i korisnog načina upražnjavanja slobodnog vremena, organizovane su kreativne radionice u saradnji sa NVO “Svoj”, kojim je koordinirao akademski slikar Vojo Rabrenović. Učešće su uzeli i mnogi drugi zainteresovani, koji su slikom, sloganom i drugom kreativnom idejom poručili da udruženim naporima i snagama treba usmjeravati mlade ljude na put koji ne podržava drogiranje i kroz ovaj vid izražavanja uputili pozitivne poruke i stavove.*

 ***IV Socijalna i dječja zaštita***

*Socijalna i dječja zaštita su djelatnosti od javnog interesa kojima se obezbjeđuju i ostvaruju mjere i programi namijenjeni pojedincu i porodici sa nepovoljnim ličnim ili porodičnim okolnostima, koji uključuju prevenciju, pomoć u zadovoljavanju osnovnih životnih potreba i podršku.*

*U skladu sa Zakonom o socijalnoj i dječjoj zaštiti, JU Centar za socijalni rad Podgorica (CSR) ima ključnu ulogu u obezbjeđivanju prava iz sistema socijalne i dječje zaštite.*

*U Glavnom gradu Podgorici, ulogu inicijatora, animatora i koordinatora djelovanja brojnih službi, institucija, ustanova i pojedinaca koji djeluju u oblasti socijalne brige i staranja, do septembra 2016. godine vršio je Sekretarijat za socijalno staranje, a od septembra 2016. godine vrši Sekretarijat za rad, mlade i socijalno staranje Glavnog grada.*

*Osim gore navedenih, posebnu ulogu u oblasti socijalnog staranja i brige o kategoriji djece i mladih ima i Zavod za zapošljavanje Crne Gore, kao javna ustanova koja se bavi posredovanjem pri zapošljavanju i pravima za vrijeme nezaposlenosti sa osnovnim zadatkom rješavanja pitanja vezanih za zapošljavanje i nezaposlenost.*

*Na osnovu informacija koje je Radna grupa za praćenje implementacije Lokalnog programa prikupila među najznačajnijim aktivnostima u 2016. godini, koje su realizovane u skladu sa ciljevima, nosiocima i indikatorima u okviru oblasti socijalne i dječje zaštite su:*

* *Smanjenje broja socijalno ugroženih porodica: Sekretarijat za rad, mlade i socijalno staranje Glavnog grada u prethodnoj godini je odobrio 2799 zahtjeva za jednokratnu novčanu pomoć. Pravo na odmor i rekreaciju djece u JU “Dječji savez” koristilo je 318 djece osnovnoškolskog uzrasta iz porodica sa lošim materijalnim stanjem.*
* *Unapređenje zaštite djece bez roditeljskog staranja-Sprovođenje programa zaštićenog stanovanja za mlade bez roditeljskog staranja: Sekretarijat za rad,mlade i socijalno staranje Glavnog grada kontinuirano, u saradnji sa NVO Centar za prava djeteta i JU Centar za socijalni rad Podgorica, realizuje uslugu „Stanovanje uz podršku“, za djecu bez roditeljskog staranja koja napuštaju JU Dječji dom „Mladost“ u Bijeloj, a sa teritorije su glavnog grada. Za ove potrebe obezbijeđene su dvije stambene jedinice.*
* *Integracija djece i mladih sa smetnjama u razvoju - Osnivanje prvog Dnevnog centra za djecu sa smetnjama u razvoju u Podgorici je pokrenuto kroz zajedničku inicijativu Glavnog grada Podgorica, Ministarstva rada i socijalnog staranja, UNICEF-a i UNDP-a. Otvaranje Dnevnog centra realizovano je u 2015. godini, a prve korisnike primio je u 2016. godini. Glavni grad Podgorica je dobio građevinsku dozvolu za rekonstrukciju objekta školstva i socijalne zaštite, na dijelu urbanističke parcele broj: 2090/178, u zahvatu Detaljnog urbanističkog plana “Konik - Stari Aerodrom“, koji je namijenjen za djecu sa smetnjama u razvoju. Površina navedenog objekta je P =432,54 m2, ima tri etaže (prizemlje, sprat i potkrovlje,) sa oko 350m2 korisne površine, sa svim potrebnim sadržajima namijenjenim i prilagođenim djeci sa smetnjama u razvoju.*

*Cilj Glavnog grada kroz otvaranje Dnevnog centra je zaštita i poštovanje prava djece sa smetnjama u razvoju, podsticanje razvoja i korišćenja očuvanih potencijala razvijajući i unapređujući vještine važne za svakodnevni život, njihova što brža integracija i socijalizacija u društvenu zajednicu, kao i poboljšanje kvaliteta njihovog života. U Dnevnom centru može da boravi 25 do 30 djece. U protekloj godini pravo na uslugu JU Dnevnog centra ostvarilo je deset korisnika na osnovu rješenja JU Centar za socijalni rad.*

* *Podizanje nivoa stručne osposobljenosti kadrova: obuka o pravnoj zaštiti djece sa fokusom na starateljstvo za više od 40 zaposlenih u centrima za socijalni rad i predstavnike Ministarstva rada i socijalnog staranja,obuka stručnih radnika o pripremi djece prilikom promjene smještaja: za zaposlene u Resursnom centru „Podgorica“, za 22 predstavnika komisija za usmjeravanje djece sa posebnim obrazovnim potrebama, za 26 zaposlenih u centrima za socijalni rad i za 10 zaposlenih u JU Dječjem domu „Mladost“ u Bijeloj. Realizovane su i obuke za stručne radnike centara za socijalni rad koji imaju sertifikate za obuku hraniteljskih porodica, kao i prve obuke sa hraniteljima, osnovna i napredna obuka 19 stručnih radnika centara za socijalni rad o metodologiji vođenja slučaja i obuka o metodologiji vođenja slučaja za predstavnike Ministarstva rada i socijalnog staranja, Zavoda za socijalnu i dječju zaštitu i direktore centara za socijalni rad.*
* *Unapređenje organizacije i prakse upućivanja u ustanovu zavodskog tipa-Podrška uspješnom izvršenju vaspitnih mjera smještaja u vaspitnu ustanovu Usluga smještaja djece i mladih sa poremećajem u ponašanju kontinuirano se pruža u JU Centar »Ljubović« u Podgorici.*
* *Djeca iz porodica sa poremećenim odnosima - Zaštitom djece iz takvih porodica bave se socijalni radnici, psiholog i pravnici. Za prevazilaženje nastalih problema u porodici, Centar obavlja sljedeće poslove:*

*- na zahtjev Suda vrši procjenu podobnosti roditelja; pomaže roditeljima da pronađu mogućnost međusobnog komuniciranja; povjerava djecu iz vanbračne zajednice; priprema izmjene odluka o povjeravanju djece; prati psiho-socijalni razvoj djece nakon razvoda braka.*

 *U JU Centar za socijalni rad u 2016.godini evidentirano je nasilje nad djecom u 6 slučajeva i 2 nasilja nad starim licima.Zbog specifičnog polažaja LGBT osoba i zbog neprihvatanja osoba različite seksualne orjentacije i rodnog identiteta JU Centar za socijalni rad je radila sa porodicama tih osoba na prihvatanju njihove orjentacije i njih samih.*

*U toku 2016. godine evidentirano je jedno maloljetno lice korisnik PAS-a. Sa njim i porodicom rađeno je savjetodavno, iz domena nadležnosti JU Centra za socijalni rad.*

* *Obezbijeđena je stalna operativna koordinacija rada na prevenciji maloljetničke delinkvencije i zanemarivanja i zlostavljanja, kroz uspostavljanje stalnog multidisciplinarnog operativnog tima za prevenciju maloljetničke delinkvencije i zanemarivanja i zlostavljanja na nivou Glavnog grada.*

*U 2016.godini bilo je ukupno 197 slučajeva, od kojih 177 muškog, a 20 ženskog pola. Po vrsti krivičnog djela evidentirani su na sljedeći način: teška krađa (28), krađa (24), ometanje javnog reda i mira (28), nanošenje teških tjelesnih povreda (3), nanošenje lakih tjelesnih povreda (1), nasilničko ponašanje (11), nasilje u porodici (2), uništenje i oštećenje tuđe stvari (1), ugrožavanje saobraćaja (47), teško djelo protiv bezbjednosti saobraćaja (1), nedozvoljeno držanje oružja (1), sitna krađa (6), izazivanje opšte opasnosti (1), omogućavanje uživanja opojnih droga (1), napad na službeno lice (1), ubistvo u pokušaju (1), pokušaj silovanja (1), pokušaj samoubistva (2) i krađa u pokušaju (6).*

*U 2016. godini JU Centar za socijalni rad je imala 13 izrečenih mjera pojačanog nadzora od strane roditelja, 8 pojačanih nadzora od strane organa starateljstva, 19 ukora, 2 upućivanje u JU Centar „Ljubović“,7 izrečenih mjera Pojačanog nadzora zakonskog zastupnika, 5 izrečenih mjera opomene, 4 izrečene mjere društveno korisnog rada, 1 izrečenu mjera upozorenja i usmjerenja,19 predloženih mjera procjene Suda,3 predložene mjere kazne maloljetničkog zatvora, 3 predložene mjere vaspitnog naloga redovnog pohađanja škole,1 predloženu mjeru medijacije.*

*U 2016.godini zabilježeno je 7 slučajeva prosjačenja i skitnje.*

* *U Centru za socijalni rad postoje licencirani medijatori koji rade sa djecom u slučajevima vršnjačkog nasilja. Takođe, u školama su organizovane obuke vezano za način postupanja u slučajevima vršnjačkog nasilja.Centar za socijalni rad učestvuje u pripremi sudskog postupka, praćenju suđenja i sprovođenju vaspitnih mjera i naloga. Ukoliko su djeca smještena u instituciju, ostvaruje se saradnja sa njihovim stručnim osobljem, kako bi se djeci obezbijedilo pohađanje škola i kurseva, kako bi se pripremali za buduće zaposlenje.*
* *Uspostavljena je saradnja sa Ministarstvom prosvjete oko praćenja djece sa neprihvatljivim ponašanjem, upisa u škole i davanja podrške navedenoj djeci.*
* *U okviru NVO „Djeca prije svega“ funkcioniše savjetodavna linija za djecu „Povjerljivi telefon“, koja putem telefona, foruma na web stranici, e-maila i Facebook stranice „djecaprijesvega“ pruža usluge savjeta i podrške djeci i mladima sa raznoraznim problemima. Takođe, na svojoj Facebook stranici NVO „Djeca prije svega“ obrađuje razne teme interesantne za djecu i mlade koje nailaze na veliki odziv, preglede i komentare mladih.*
* *Volonteri, mladi psiholozi, pravnici, socijalni radnici, kao i studenti Fakulteta političkih nauka(smjer socijalni rad) su aktivno uključeni u rad Savjetodavne linije za djecu i mlade „Povjerljivi telefon“ u okviru NVO „Djeca prije svega“. Do sada je njih 12 stalno uključenih, koji su prošli niz obuka za rad na savjetodavnoj liniji i razgovor sa djecom i mladima sa raznim problemima.*

***V Bezbjednost***

 *Preventivna djelatnost policije posebno može doći do izražaja na nivou lokalne zajednice,u okviru koje se i ispoljavaju mnogi rizični faktori maloljetničke delinkvencije.*

*Među najznačajnijim aktivnostima u 2016. godini su:*

* *Razvijanje preventivnih mjera na suzbijanju upotrebe alkohola, duvana i kocke, predavanja u osnovnim i srednjim školama na temu zaustavljanja vršnjačkog nasilja, zloupotrebe droga, alkohola i kocke,kao i drugih društveno negativnih pojava.*
* *Onemogućavanje kupovine alkohola i duvanskih proizvoda djeci i mladima.*
* *Prevencija i sprječavanje prosjačenja i skitnje na ulici.*
* *Po prijavi roditelja Centru bezbjednosti Podgorica, zbog bjekstva od kuće maloljetnih djevojčica radi sumnje na udaju, bilo je 5 zahtjeva.*
* *U toku je unapređenje organizacije i prakse izvršenja mjera pojačanog nadzora i institucionalnih mjera, kroz uspostavljanje programa kojima se omogućava realizacija mjere pojačanog nadzora od strane organa starateljstva i nadzor nad vršenjem nadzora od strane zakonskog zastupnika.*
* *Takođe, unapređuje se organizacija i praksa upućivanja u vaspitnu ustanovu, kroz podršku uspješnom izvršenju vaspitnih mjera smještaja u vaspitnu ustanovu.*
* *Konstatno se radi na podizanju nivoa stručne osposobljenosti kadrova, preko razvijanja programa permanentnog učenja u socijalnoj i dječijoj zaštiti, kompletiranja stručnih timova koji se bave zaštitom djece i mladih, kao i kroz razvijanje programa stručnog nadzora nad izvršiocima različitih programa za djecu i omladinu. Primjenjuju se kodeks, procedure i protokoli o saradnji i postupanju različitih aktera brige o djeci i mladima.*
1. *Neprihvatljivo ponašanje djece i mladih nije moguće u potpunosti iskorijeniti, ali se ono može*
2. *kontrolisati. Zato je neophodno sinhronizovano djelovanje svih nadležnih službi, institucija i*
3. *pojedinaca Glavnog grada Podgorica sa nadležnim državnim službama i institucijama, kako bi svi*
4. *raspoloživi stručni, naučni i širi društveni potencijali ostvarili optimalne rezultate.*
5. *Znači, u narednom periodu potrebno je animirati cjelokupnu zajednicu kako bi se što veći broj*
6. *relevantnih aktera iz domena socijalne zaštite uključio u realizaciju zacrtanih ciljeva.*
7. *Krajnje racionalna upotreba svih raspoloživih materijalnih i ljudskih potencijala neophodna je ne samo*
8. *zbog opštepoznatih razloga, nego i zbog činjenice da je Lokalni program pokrenut tokom globalne*
9. *društvene krize koja ostavlja posljedice na životne uslove velikog dijela građana Podgorice.*